**Politikk-dokument for A3 Ressurs**

**Dette dokument omhandler politikk og retningslinjer på følgende områder:**

* **Kvalitet**
* **Personal**
* **Etikk og brukermedvirkning**

**Kvalitetspolitikk**

A3 Ressurs har som sitt langsiktige mål å være en kvalitetsleverandør av varer og tjenester. Dette i henhold til bedriftens visjon, formål og overordnede verdier.

Oppsummert er A3 Ressurs sin kvalitetspolitikk følgende:

*A3 Ressurs skal holde en høy kvalitet på sitt arbeid. Det gjelder:*

* *Tilbudet til ansatte*
* *Samhandling med Nav og andre samarbeidspartnere*
* *Bedriften som arbeidsplass*
* *Produkter og tjenester vi leverer*

*Vi forplikter oss til å jobbe for kontinuerlig forbedring.*

**Politikk for personalledelse, rekruttering og ansattes utvikling (personalpolitikk)**

A3 Ressurs er en kompetansebedrift, og de ansatte er bedriftens viktigste ressurs. Denne holdningen skal gjennomsyre bedriftens politikk i forhold til rekruttering og ivaretagelse av sine ansatte.

A3 Ressurs sin rekrutteringspolitikk kan oppsummeres slik:

* *A3 Ressurs rekrutterer de som er best kvalifisert og personlig egnet til enhver stilling. Rekrutteringen skjer på bakgrunn av utdanning/kompetanse og relevant praksis/erfaring.*
* *Nye medarbeidere i A3 Ressurs skal ha fokus på å bedre livskvalitet til ansatte via tiltaket Varig Tilrettelagt arbeid og jobbsøkere via Arbeidsforberedende trening.*
* *Rekrutteringsprosessen skal gjennomføres effektivt og i tråd med gjeldende lover og avtaler.*
* *Søker på ledig stilling skal ivaretas ved at søknaden får en god og forsvarlig behandling og ved at rekrutteringsprosessen gjennomføres ryddig og effektivt.*

Selskapet har som mål å være en arbeidsplass der det råder full likestilling mellom kvinner og menn, og at det ikke skal forekomme forskjellsbehandling på grunn av kjønn, rase, religion eller seksuell legning.

Ansettelser og arbeidsavtaler skal være i tråd med gjeldende lovverk og avtaler.

De ansatte skal involveres i planlegging og utvikling av tjenestene, og det skal være et kontinuerlig fokus på at kompetansen i bedriften er på et nivå som gjør oss i stand til å yte de til enhver tid avtalte tjenester.

Det er viktig at de ansatte blir verdsatt og anerkjent som den ressurs de er for bedriften.

For å ivareta ansatte i ulike livsfaser, er det utarbeidet en livsfasepolitikk.

**Politikk om etikk og brukermedvirkning**

A3 Ressurs skal ha som sin politikk å ivareta ansattes/jobbsøkeres verdighet og rettigheter i henhold til internasjonale konvensjoner om menneskerettigheter.

Alle mennesker er like verdifulle og skal behandles med respekt, uavhengig av alder, rase, kjønn, religion, funksjonshemning og seksuell legning. Det er et overordnet mål for A3 Ressurs å bidra til økt livskvalitet for ansatte/jobbsøkere i våre tiltak.

A3 Ressurs skal legge til rette for aktiv brukermedvirkning i vurdering av behov, planlegging av tjenesten og evaluering av tjenesten. Ansatte/jobbsøkere skal informeres om sine rettigheter og plikter, likedan om mulighet for å klage. Vi skal støtte ansattes/jobbsøkeres rett til selvbestemmelse.

A3 Ressurs skal legge til rette for myndiggjøring (empowerment).

Ansatte/jobbsøkere skal sikres mot unødvendig risiko, og vi skal arbeide for å fremme sosial rettferdighet og for å forhindre fysisk, psykisk og økonomisk utnytting av bruker.

Sensitiv og taushetsbelagt informasjon skal holdes konfidensielt.

Det er i henhold til denne politikken utarbeidet retningslinjer og prosedyrer for at politikk om etikk og brukermedvirkning skal omsettes i praktisk handling.

Politikkene skal revideres i henhold til Equass.

Behandlet i personalmøte 23/8-2013.

Styrebehandlet 4/9-2013.

Revidert 20/02-2020

Revidert 5/07-2023

Ole Kristian Lauvland

Daglig leder